Diari Oficial de la Generalitat Valenciana


Sumari del DOGV 8064, del 16-06-2017 (2017/5283)

RESOLUCIÓ de 12 de juny de 2017 de la Universitat Miguel Hernández d'Elx, per la qual es disposa la publicació de l'oferta d'ocupació pública per a l'any 2017, de places de cossos docents universitaris.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8064

Data del DOGV
:   16-06-2017

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2017/5283


Data del document
:   12-06-2017

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu

RESOLUCIÓ de 12 de juny de 2017 de la Universitat Miguel Hernández d'Elx, per la qual es disposa la publicació de l'oferta d'ocupació pública per a l'any 2017, de places de cossos docents universitaris. [2017/5283]  
En aplicació del que disposa l'article 1 del Reial Decret llei 6/2017, de 31 de març, pel qual s'aprova l'oferta d'ocupació pública en els àmbits de personal docent no universitari i universitari, forces armades, forces i cossos de seguretat de l'Estat i cossos de policia dependents de les comunitats autònomes per a 2017, pel qual les places resultants de la taxa de reposició d'efectius definida en l'apartat 1.b, s'han d'incloure en una oferta d'ocupació pública;  
De conformitat amb el que disposa l'article 70 de la Llei 7/2007, de 12 d'abril, d'Estatut Bàsic de l'Empleat Públic, referit a l'oferta d'ocupació pública;  
Considerant el que disposa l'article 81 de la Llei orgànica 6/2011, de 21 de desembre, d'universitats, modificada per la Llei orgànica 4/2007, de 12 d'abril, així com l'article 1 de l'esmentat Reial decret llei 6/2017, de 31 de març, que assenyala la taxa de reposició autoritzada fins a un màxim del 100 % dels cessaments de persones empleades fixes durant l'any 2016;  
Tenint en compte que l'apartat 5 de l'article 1 del Reial Decret llei 6/2017, de 31 de març, disposa que no es computaran dins del límit màxim de places derivat de la taxa de reposició d'efectius aquelles places que es convoquen per a la seua provisió per mitjà de processos de promoció interna;  
Considerant l'apartat 2 de l'article 62 de la Llei orgànica 6/2011, de 21 de desembre, d'universitats, modificada per la Llei orgànica 4/2007, de 12 d'abril, on s'estableix que les universitats podran convocar places de promoció interna, prèvia dotació pressupostària, per a l'accés al cos de catedràtics d'universitat i que aquestes places no podran superar el nombre màxim de places que siguen objecte d'oferta pública d'ocupació de torn lliure, durant eixe mateix any, per a l'accés als cossos docents de l'article 56;  
Considerant les necessitats docents i investigadores de la Universitat Miguel Hernández;  
Considerant la dotació econòmica per a places de cossos docents universitaris aprovada en el pressupost d'aquesta universitat per a l'exercici 2017;  
A la vista de l'acord adoptat pel Consell de Govern de la Universitat Miguel Hernández d'Elx, de data 2 de juny de 2017, pel qual s'aprova l'oferta d'ocupació pública per a l'any 2017 de places de cossos docents universitaris de conformitat amb la taxa de reposició autoritzada i una vegada obtinguda l'autorització de la Conselleria d'Educació, Investigació, Cultura i Esport;  
Fent ús de les potestats i funcions conferides pels Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, del Consell i de les competències que dimanen dels articles 20 i següents de la Llei orgànica 6/2001, d'universitats, modificada per la Llei orgànica 4/2007, de 12 d'abril, aquest Rectorat resol:  
  
Primer  
Publicar en el Diari Oficial de la Generalitat Valenciana l'Oferta d'Ocupació Pública per a l'any 2017, referida a places de cossos docents universitaris, aprovada per acord del Consell de Govern de 2 de juny de 2017, i que figura com a annex a aquesta resolució.  
  
Segon  
Segons el que disposa l'article 70.1 de l'Estatut Bàsic de l'Empleat Públic, el termini màxim per a la convocatòria del procés selectiu previst en aquesta oferta és de tres anys, comptador a partir de la publicació d'aquesta resolució.  
Contra aquesta resolució, que esgota la via administrativa, es pot interposar potestativament un recurs de reposició en el termini d'un mes, comptador des de l'endemà de la seua publicació, davant del mateix òrgan que va dictar la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana en el termini de dos mesos, comptadors a partir de l'endemà de la seua publicació.  
  
Elx, 12 de juny de 2017.- La rectora en funcions, vicerectora de Professorat (R 644/15, 29.04.2015): Eva Aliaga Agulló.  
  
  
  
ANNEX  
  
Concurs d'accés de torn lliure:  
23 places de professor titular d'universitat  
  
Concurs d'accés per promoció interna:  
23 places de catedràtic d'universitat